बीएचयू एक विशाल ब्‍लैक होल है. यहां उठा आंदोलन उस ब्‍लैक होल से निकला था और एक झटके में उसी में समा गया. बीच के वक्‍फ़े में उसे हाइजैक करने की बहुत सारी कोशिशें हुई हैं. इससे किसी का वास्‍तव में भला नहीं हुआ है. हां, नुकसान बेशक होगा. उन्‍हीं लड़कियों का, जिन्‍होंने ईमानदारी से अपनी आवाज़ उठायी थी. दिल्‍लीवाले इस बात को कभी नहीं समझेंगे क्‍योंकि उन्‍हें हर नए नारे में सत्‍ता परिवर्तन का अक्‍स ही दिखता है. बनारस को अगर दिल्‍ली के आधुनिक मूल्‍य समझने की ज़रूरत है, तो दिल्‍ली के लोगों को भी बनारस के पारंपरिक समाज को समझना होगा. बनारस जैसा ठहरा हुआ समाज धीरे-धीरे बदलता है. इसे धीरे-धीरे अपनी गति से ही बदलने दें, तो बेहतर.